MUITINĖS DEPARTAMENTO PRIE LIETUVOS RESPUBLIKOS FINANSŲ MINISTERIJOS GENERALINIO DIREKTORIAUS

Į S A K Y M A S

DĖL MUITINĖS DEPARTAMENTO PRIE LIETUVOS RESPUBLIKOS FINANSŲ MINISTERIJOS GENERALINIO DIREKTORIAUS 2006 M. GRUODŽIO 29 D. ĮSAKYMO Nr. 1B-891 „DĖL GRYNŲJŲ PINIGŲ DEKLARACIJOS FORMŲ, REIKALAVIMŲ GRYNŲJŲ PINIGŲ DEKLARACIJOS BLANKO FORMAI BEI GRYNŲJŲ PINIGŲ DEKLARACIJOS PILDYMO IR MUITINIO ĮFORMINIMO INSTRUKCIJOS PATVIRTINIMO“ PAKEITIMO

2012 m. spalio 9 d. Nr. 1B-772

Vilnius

P a k e i č i u Muitinės departamento prie Lietuvos Respublikos finansų ministerijos generalinio direktoriaus 2006 m. gruodžio 29 d. įsakymą Nr. 1B-891 „Dėl Grynųjų pinigų deklaracijos formų, Reikalavimų Grynųjų pinigų deklaracijos blanko formai bei Grynųjų pinigų deklaracijos pildymo ir muitinio įforminimo instrukcijos patvirtinimo“ (Žin., 2007, Nr. 3-146, Nr. 30-1130, Nr. 77-3115; 2011, Nr. 83-4070, Nr. 122-5777) ir jį išdėstau taip:

„MUITINĖS DEPARTAMENTO

PRIE LIETUVOS RESPUBLIKOS FINANSŲ MINISTERIJOS

GENERALINIS DIREKTORIUS

ĮSAKYMAS

DĖL GRYNŲJŲ PINIGŲ DEKLARAVIMO FORMŲ, REIKALAVIMŲ GRYNŲJŲ PINIGŲ DEKLARAVIMO FORMOS BLANKUI BEI GRYNŲJŲ PINIGŲ DEKLARAVIMO FORMOS PILDYMO IR MUITINIO ĮFORMINIMO INSTRUKCIJOS PATVIRTINIMO

Siekdama tinkamai įgyvendinti Lietuvos Respublikos muitinei priskirtas pinigų plovimo ir (arba) teroristų finansavimo prevencijos priemones bei vadovaudamasi 2005 m. spalio 26 d. Europos Parlamento ir Tarybos reglamento (EB) Nr. 1889/2005 dėl grynųjų pinigų, įvežamų į Bendriją ar išvežamų iš jos, kontrolės (OL 2005 L 309, p. 9) ir Lietuvos Respublikos pinigų plovimo ir teroristų finansavimo prevencijos įstatymo (Žin., 1997, Nr. 64-1502; 2008, Nr. 10-335) nuostatomis:

1. T v i r t i n u pridedamus:

1.1. Grynųjų pinigų deklaravimo formą (lietuvių kalba);

1.2. Grynųjų pinigų deklaravimo formą (anglų kalba);

1.3. Grynųjų pinigų deklaravimo formą (rusų kalba);

1.4. Reikalavimus Grynųjų pinigų deklaravimo formos blankui;

1.5. Grynųjų pinigų deklaravimo formos pildymo ir muitinio įforminimo instrukciją.

2. Šis įsakymas įsigalioja 2013 m. sausio 1 d.“

L. e. generalinio direktoriaus pareigas	Ramutė Liupkevičienė

Forma patvirtinta

Muitinės departamento prie

Lietuvos Respublikos

finansų ministerijos generalinio direktoriaus

2006 m. gruodžio 29 d. įsakymu Nr. 1B-891

(Muitinės departamento prie

Lietuvos Respublikos

finansų ministerijos generalinio direktoriaus

2012 m. spalio 9 d. įsakymo Nr. 1B-772 redakcija)

BENDROJI INFORMACIJA

Prievolė deklaruoti grynuosius pinigus atvykstant į Europos Sąjungą arba išvykstant iš jos – Europos Sąjungos pinigų plovimo prevencijos ir kovos su teroristų finansavimu strategijos dalis. Prievolė deklaruoti grynuosius pinigus atvykstant į Lietuvos Respubliką iš kitos Europos Sąjungos valstybės narės ir išvykstant iš Lietuvos Respublikos į kitą Europos Sąjungos valstybę narę leidžia efektyviau taikyti nacionalines pinigų plovimo ir teroristų finansavimo prevencijos priemones, nustatytas Lietuvos Respublikos pinigų plovimo ir teroristų finansavimo prevencijos įstatymu.

Šią formą privalote užpildyti, jeigu atvykstate į Europos Sąjungą arba išvykstate iš jos ir gabenate 10 000 eurų arba daugiau grynaisiais (arba lygiavertę sumą kitomis valiutomis) [Reglamento (EB) Nr. 1889/2005 3 straipsnio 1 dalis]. Jeigu atvykstate į Lietuvos Respubliką iš kitos Europos Sąjungos valstybės narės arba išvykstate iš jos į kitą Europos Sąjungos valstybę narę ir gabenate 10 000 eurų viršijančią grynųjų pinigų sumą (arba lygiavertę sumą kitomis valiutomis) [Lietuvos Respublikos pinigų plovimo ir teroristų finansavimo prevencijos įstatymo 18 straipsnis], šią formą privalote užpildyti kompetentingos institucijos pareigūnui pareikalavus.

Remiantis Reglamento (EB) Nr. 1889/2005 2 straipsnio 2 dalimi turite deklaruoti:

a) turėtojo apyvarčiąsias priemones, įskaitant turėtojo pinigines priemones, pavyzdžiui, kelionės čekius, apyvarčiąsias priemones (įskaitant čekius, skolinius įsipareigojimus ir pinigines perlaidas), kurios arba yra jų turėtojui pritaikyto pavidalo, be apribojimų indosuojamos, skirtos fiktyviam apmokėjimo gavėjui, arba kitokio pavidalo, kuris sąlygoja teisės į jose nurodytą nuosavybę perėjimą tokias priemones įteikus, taip pat iki galo neužpildytas priemones (įskaitant čekius, skolinius įsipareigojimus ir pinigines perlaidas), kurios yra pasirašytos nenurodžius apmokėjimo gavėjo vardo ir pavardės;

b) valiutą (banknotus ir monetas, kurie yra apyvartoje kaip atsiskaitymo priemonės).

Pateikus neteisingą, netikslią arba neišsamią informaciją, pirma minėta pasirašiusiojo prievolė bus laikoma neįvykdyta ir kompetentingos institucijos gali taikyti sankcijas, sulaikyti grynuosius pinigus arba juos konfiskuoti, vadovaudamosi atitinkamais Lietuvos Respublikos administracinių teisės pažeidimų kodekso ir Lietuvos Respublikos baudžiamojo kodekso straipsniais, Reglamento (EB) Nr. 1889/2005 3 straipsnio 1 dalimi bei 9 straipsnio 1 dalimi. Informaciją ir asmens duomenis registruoja ir tvarko kompetentingos institucijos [Reglamento (EB) Nr. 1889/2005 5 straipsnio 1 dalis], ši informacija perduodama Direktyvos 2005/60/EB 22 straipsnio nurodytoms institucijoms. Duomenys bus tvarkomi vadovaujantis atitinkamomis galiojančiomis duomenų apsaugos taisyklėmis.

PAAIŠKINIMAI

Visas baltos spalvos grafas deklarantas turi užpildyti didžiosiomis raidėmis tamsios spalvos rašikliu (reikiamose vietose į vieną langelį įrašyti vieną raidę arba skaičių); pilkas grafas pildo kompetentingos institucijos.

1. Atvykimas į ES / LR ir išvykimas iš ES / LR

Pažymėkite langelį „Atvykstate į ES / LR“, jei atvykstate į Europos Sąjungą / Lietuvos Respubliką iš Europos Sąjungai nepriklausančios šalies arba kitos Europos Sąjungos valstybės narės.

Pažymėkite langelį „Išvykstate iš ES / LR“, jei išvykstate iš Europos Sąjungos / Lietuvos Respublikos į Europos Sąjungai nepriklausančią šalį arba kitą Europos Sąjungos valstybę narę.

Atvykimą ir išvykimą privaloma deklaruoti, net jei vykstama tranzitu. Prašome atkreipti dėmesį, kad kituose valstybės sienos kirtimo punktuose jūsų kelionės metu gali prireikti užpildyti kitas deklaracijas.

2. Deklaranto asmens duomenys

Savo asmens duomenis įrašykite taip, kaip jie nurodyti jūsų asmens tapatybės dokumente (kompetentingos institucijos gali pasidaryti jūsų asmens tapatybės dokumento ir (arba) kelionės dokumentų kopijas).

Asmens kodas: įrašykite asmens mokesčių mokėtojo kodą, asmens socialinio draudimo numerį arba kitą unikalų asmens tapatybės numerį.

3. Savininko asmens duomenys

Jeigu nesate grynųjų pinigų savininkas, nurodykite savininko duomenis. Savininkas gali būti fizinis arba juridinis asmuo. Pažymėkite reikiamą langelį ir įrašykite duomenis. Jei žinoma, būtina įrašyti pridėtinės vertės mokesčio (PVM) mokėtojo kodą.

Jeigu savininkų yra keli, duomenis apie kitus savininkus įrašykite pridedamuose dokumentuose. Tam tikslui galima naudoti papildomus deklaravimo formos rinkinius. Visa ši informacija bus laikoma viena deklaravimo forma. Visus papildomai pridedamus lapus būtina pasirašyti.

4. Duomenys apie valiutą / turėtojo apyvarčiąsias priemones

Įrašykite tikslią kiekvienos valiutos ir turėtojo apyvarčiosios priemonės sumą. Šią informaciją pateikite pagal nurodytą pavyzdį: 10 358 EURAI arba 17 501 JAV DOLERIS arba 19 471,18 DIDŽIOSIOS BRITANIJOS SVARAS STERLINGAS arba kelionės čekiai, kurių vertė 15 000 EURŲ.

Paprastai grynieji pinigai reiškia visas finansines priemones, kurias fiziniu pavidalu vienas asmuo gali anonimiškai perduoti kitam asmeniui. Grynųjų pinigų sąvoka paaiškinta skiltyje „Bendroji informacija“ šio puslapio viršuje.

5. Grynųjų pinigų / piniginių priemonių kilmė ir numatoma paskirtis

Kilmė: nurodyti, iš kur gauti deklaruoti grynieji pinigai (pvz., palikimas, santaupos, gauti pardavus turtą ir kt.)

Trumpai paaiškinti numatomą paskirtį (pvz., turtui įsigyti, investicijoms ir kt.).

Numatomas gavėjas gali būti fizinis arba juridinis asmuo (pvz., bendrovė). Pažymėkite atitinkamą langelį ir įrašykite duomenis.

Jei žinoma, būtina įrašyti pridėtinės vertės mokesčio (PVM) mokėtojo kodą.

Jeigu numatomų gavėjų yra keli, duomenis apie kitus numatomus gavėjus įrašykite pridedamuose dokumentuose. Tam tikslui galima naudoti papildomus deklaravimo formos rinkinius. Visa ši informacija bus laikoma viena deklaravimo forma. Visus papildomai pridedamus lapus būtina pasirašyti.

6. Duomenys apie transportą

Pažymėkite „Oro“ / , jei atvykstate / išvykstate lėktuvu. Langelyje „Transporto priemonės Nr.“ įrašykite skrydžio arba orlaivio registracijos numerį.

Pažymėkite „Vandens“ / , jei atvykstate / išvykstate laivu. Langelyje „Transporto priemonės Nr.“ įrašykite laivybos linijų duomenis.

Pažymėkite „Kelių“ / , jei atvykstate / išvykstate bet kokios rūšies motorizuota kelių transporto priemone (automobiliu, autobusu, sunkvežimiu, motociklu ir kt.). Langelyje „Transporto priemonės Nr.“ įrašykite oficialų transporto priemonės registracijos numerį ir valstybės kodą.

Pažymėkite „Geležinkelių“ / , jei atvykstate / išvykstate traukiniu. Langelyje „Transporto priemonės Nr.“ įrašykite traukinio rūšį ir numerį.

Pažymėkite „Kita“, jeigu nesinaudojote nė viena iš pirmiau paminėtų transporto rūšių (pvz., atvykstate / išvykstate pėsčiomis, dviračiu).

7. Deklaranto parašas

Pasirašykite deklaravimo formą ir nurodykite datą. Galite paprašyti patvirtintos savo deklaravimo formos kopijos.

_________________

Forma patvirtinta

Muitinės departamento prie

Lietuvos Respublikos

finansų ministerijos generalinio direktoriaus

2006 m. gruodžio 29 d. įsakymu Nr. 1B-891

(Muitinės departamento prie

Lietuvos Respublikos

finansų ministerijos generalinio direktoriaus

2012 m. spalio 9 d. įsakymo Nr. 1B-772 redakcija)

GENERAL INFORMATION:

The obligation to declare cash on entering or leaving the European Union is part of the European Union strategy to prevent money laundering and to fight terrorist financing. The obligation to declare cash on entering the Republic of Lithuania from the other Member State of the European Union or on leaving the Republic of Lithuania to the other Member State of the European Union allows for more efficient implementation of national measures on prevention of money laundering and terrorist financing, approved by Law of the Republic of Lithuania on the Prevention of money laundering and terrorist financing.

You must complete this form if you are entering or leaving the European Union and carrying 10 000 EUR or more in cash (or the equivalent in other currencies) [Regulation (EC) No 1889/2005, article 3 (1)]. If you are entering the Republic of Lithuania from the other Member State of the European Union or are travelling from the Republic of Lithuania to the other Member State of the European Union and carrying cash of a value of more than 10 000 EUR (or the equivalent in the other currencies) [Law of the Republic of Lithuania on the Prevention of money laundering and terrorist financing, article 18] you must complete this form when asked to do so by the officer of the competent authority.

According to Regulation (EC) No 1889/2005 article 2 (2) you have to declare:

a) bearer-negotiable instruments including monetary instruments in bearer form such as traveller's cheques, negotiable instruments (including cheques, promissory notes and money orders) that are either in bearer form, endorsed without restriction, made out to a fictitious payee, or otherwise in such form that title thereto passes upon delivery and incomplete instruments (including cheques, promissory notes and money orders) signed, but with the payee's name omitted;

b) Currency (banknotes and coins that are in circulation as a medium of exchange).

In the event of false, inaccurate or incomplete information, the signatory will be considered not to have fulfilled the above obligation and is liable to penalties or have cash detained or confiscated by the competent authorities under the relevant articles of the Code of Administrative Offences of the Republic of Lithuania and the Criminal Code of the Republic of Lithuania and Regulation (EC) No 1889/2005, article 3 (1) and 9(1). Information and personal data shall be recorded and processed by the competent authorities [Regulation (EC) No 1889/2005, article 5 (1)] and shall be made available to the authorities referred to in Article 22 of Directive 2005/60/EC. Data will be dealt with in accordance with the relevant applicable data protection rules.

EXPLANATORY NOTES

All parts in white must be completed in capital letters and dark ink (use, where requested, one letter/number per box) by the declarant; parts in grey are for the competent authorities.

1. Entering EU / LT and Leaving EU / LT

Tick the box 'Entering EU / LT' when you are entering the European Union / the Republic of Lithuania on a journey that started outside the European Union or in the other Member State of the European Union.

Tick the box 'Leaving EU / LT' when you are leaving the European Union / the Republic of Lithuania on a journey that will end outside the European Union or in the other Member State of the European Union.

You need to make a declaration on entering and on leaving, even if you are only in transit. Be aware that you can be required to make further declarations on other national border crossing points of your travel.

2. Personal details of the declarant

Enter the details as they appear in your ID-Document (the competent authorities can make a copy of your ID and / or travel documents).

Personal Number: enter your personal tax identification number, personal social security number or similar unique personal identification number.

3. Personal details of the owner

If you are not the owner of the cash give details of the owner. The owner can be a natural person or a legal entity. Tick the appropriate box and fill in the details. Ensure to enter the Value Added Tax (VAT) number when known.

If there is more than one owner, enter the details of the other owners on annexed documents. For this purpose extra copies of the declaration form can be used. All information will constitute one declaration. All annexed pages must be signed.

4. Details of currency / bearer negotiable instruments

Complete the exact amount per currency and per type of bearer negotiable instruments. Provide this information in the following format: example 10 358 EUR or 17 501 US DOLLAR or 19 471,18 BRITISH POUNDS or traveller's cheques for a value of 15 000 EUR.

As a general rule all financial instruments that can be physically transferred anonymously from one person to another are included in the definition of cash. You can find the definition of cash under 'General information' on top of this page.

5. Origin and intended use of the cash / monetary instruments

Origin: indicate where the cash declared comes from e.g. an inheritance, savings, from a sale of property and etc.

Explain briefly the intended use: e.g. acquisition of property, investment and etc.

The intended recipient can be a natural person or a legal entity (e.g. a company). Tick the appropriate box and fill in the details.

Ensure to enter the Value Added Tax (VAT) number when known.

If there is more than one intended recipient, enter the details of the other intended recipients on annexed documents. For this purpose extra copies of the declaration form can be used. All information will constitute one declaration. All annexed pages must be signed.

6. Transport details

Tick "Air" / on entering / leaving by aircraft. Provide the flight number or the registered number of the aircraft under Box 'Reference number'.

Tick "Sea" / on entering / leaving by sea. Provide the shipping line details under Box 'Reference number'.

Tick "Road" / on entering / leaving by any kind of motorized road vehicle (car, bus, truck, motorcycle and etc.). Provide the official registration number and country code of the vehicle under Box 'Reference number'.

Tick “Rail” / on entering / leaving by train. Provide the train type and the train number under Box 'Reference number'.

Tick "Other" if none of the other transport methods were used (e.g. pedestrian traffic, bicycle).

7. Signature of declarant

Sign the declaration and fill in the date. You can ask for an endorsed copy of your declaration.

_________________

Forma patvirtinta

Muitinės departamento prie

Lietuvos Respublikos

finansų ministerijos generalinio direktoriaus

2006 m. gruodžio 29 d. įsakymu Nr. 1B-891

(Muitinės departamento prie

Lietuvos Respublikos

finansų ministerijos generalinio direktoriaus

2012 m. spalio 9 d. įsakymo Nr. 1B-772 redakcija)

ОБЩИЕ СВЕДЕНИЯ:

Обязанность декларировать наличные денежные средства при въезде в Европейский Союз и выезде из Европейского Союза является частью стратегии Европейского Союза по предотвращению отмывания денег и борьбе с финансированием террористов. Обязанность декларировать наличные денежные средства при въезде в Литовскую Республику из другого государства-члена Европейского Союза и выезде из Литовской Республики в другое государство-член Европейского Союза позволяет более эффективно использовать национальные меры предотвращения отмывания денег и борьбы с финансированием террористов, установленые Законом Литовской Республики о превенции отмывания денег и финансирования террористов.

Вы должны заполнить этот бланк, если въезжаете в Европейский Союз или выезжаете из него, имея при себе наличные денежные средства на сумму 10 000 евро и более (или эквивалентную сумму в других валютах) [Регламент (EC) № 1889/2005, Статья 3(1)]. Если въезжаете в Литовскую Республику из другого государства-члена Европейского Союза или выезжаете из Литовской Республики в другое государство-член Европейского Союза, имея при себе наличные денежные средства на сумму превышающую 10 000 евро (или эквивалентную сумму в других валютах) [Закон Литовской Республики о превенции отмывания денег и финансирования террористов, Статья 18], Вы должны заполнить этот бланк по требованию должностного лица компетентного органа.

Согласно Статье 2 (2) Регламента (EC) № 1889/2005, необходимо декларировать:

a) оборотные кредитно-денежные документы на предъявителя, в т.ч. такие денежные инструменты на предъявителя как дорожные чеки, оборотные документы (в т.ч. чеки, векселя и платежные поручения), выданные на предъявителя, индоссированные без ограничений, оформленные на фиктивного получателя, либо в иной форме, предполагающей переход права собственности путем вручения, а также неполные документы (в т.ч. чеки, векселя и платежные поручения) за подписью, но без указания имени получателя;

б) валюту (банкноты и монеты, находящиеся в обращении как средство обмена).

Указание недостоверной, неточной или неполной информации считается невыполнением вышеозначенной обязанности и влечет за собой наложение штрафов на подписавшееся лицо или задержание/конфискацию наличных денежных средств компетентными органами согласно соответствующим статьям Кодекса Литовской Республики об административных правонарушениях и Уголовного кодекса Литовской Республики, Статьям 3(1) и 9(1) Регламента (EC) № 1889/2005. Информация и личные данные регистрируются и обрабатываются компетентными органами [Регламент (EC) № 1889/2005, Статья 5(1)] и могут быть предоставлены службам, указанным в Статье 22 Директивы 2005/60/EC. Обработка данных осуществляется в соответствии с применимыми правилами защиты данных.

ПОЯСНЕНИЯ

Все белые поля заполняются декларантом заглавными буквами темными чернилами (где необходимо, по одной букве/цифре в каждой клетке); серые поля заполняются компетентными органами.

1. Въезжаете в ЕС / ЛР и выезжаете из ЕС / ЛР

Отметьте «Въезжаете в ЕС / ЛР», если Вы въезжаете в Европейский Союз / Литовскую Республику, и Ваша поездка началась за пределами Европейского Союза или в другом государстве-члене Европейского Союза.

Отметьте «Выезжаете из ЕС / ЛР», если Вы покидаете Европейский Союз / Литовскую Республику, и Ваша поездка должна завершиться за пределами Европейского Союза или в другом государстве-члене Европейского Союза.

Вы должны заполнить декларацию при въезде и выезде даже в случае транзита. Помните, что от Вас могут потребовать заполнить дополнительные декларации в других пунктах пересечения государственных границ на пути Вашего следования.

2. Личные данные декларанта

Укажите сведения, указаные в документе, удостоверяющем Вашу личность (компетентные органы вправе сделать копию Вашего удостоверения личности и / или Ваших проездных документов).

Личный код: впишите идентификационный номер налогоплательщика, личный номер социального страхования или аналогичный уникальный личный идентификационный номер.

3. Личные данные владельца

Если Вы не являетесь владельцем наличных денежных средств, укажите данные владельца. Владельцем может быть физическое или юридическое лицо. Отметьте соответствующее окошко и впишите данные. Укажите регистрационный номер плательщика налога на добавленную стоимость (НДС), если он Вам известен. Если владельцев несколько, укажите данные остальных владельцев в приложении. Для этого можно использовать дополнительные экземпляры декларации. Вся информация составит единую декларацию. Все прилагаемые страницы должны быть подписаны.

4. Сведения о валюте / оборотных кредитно-денежных документах на предъявителя

Укажите точную сумму в каждой валюте и по каждому виду оборотных кредитно-денежных документов на предъявителя. Информация должна быть представлена в следующем формате: например, 10 358 ЕВРО или 17 501 ДОЛЛАРОВ США или 19 471,18 БРИТАНСКИХ ФУНТОВ или дорожные чеки на сумму 15 000 ЕВРО.

По общему правилу, все финансовые документы, которые могут быть физически анонимно переданы от одного лица другому, соответствуют определению наличных денежных средств: смотрите определение выше в разделе «Общие сведения».

5. Происхождение и цель использования наличных денежных средств / денежных инструментов

Происхождение: укажите источник получения наличности, напр., наследство, сбережения, продажа собственности и т. п.

Кратко поясните цель использования: напр., приобретение собственности, капиталовложение и т. п.

Назначенным получателем может быть физическое или юридическое лицо (напр., компания). Отметьте нужное и впишите данные.

Не забудьте указать регистрационный номер плательщика налога на добавленную стоимость (НДС), если он Вам известен.

Если получателей несколько, укажите данные остальных получателей в приложении. Для этого можно использовать дополнительные экземпляры декларации. Вся информация составит единую декларацию. Все прилагаемые страницы должны быть подписаны.

6. Сведения о транспорте

Отметьте «воздушный» / при въезде / выезде самолетом. В графе «Номер ссылки» укажите № рейса или регистрационный № борта.

Отметьте «морской» / при въезде / выезде морем. В графе «Номер ссылки» укажите данные пароходной линии.

Отметьте «автомобильный» / при въезде / выезде любым автотранспортным средством (легковой автомобиль, автобус, грузовой автомобиль, мотоцикл и др.) В графе «Номер ссылки» укажите официальный регистрационный номер и код страны транспортного средства.

Отметьте «ж/дорожный» / при въезде / выезде поездом. В графе «Номер ссылки» укажите тип и номер поезда.

Отметьте «другой» при использовании других средств передвижения (напр, пешком, на велосипеде).

7. Подпись декларанта

Поставьте подпись под декларацией и укажите дату. Вы можете попросить предоставить Вам заверенную копию декларации.

_________________

PATVIRTINTA

Muitinės departamento prie

Lietuvos Respublikos

finansų ministerijos generalinio direktoriaus 2

006 m. gruodžio 29 d. įsakymu Nr. 1B-891

(Muitinės departamento prie

Lietuvos Respublikos

finansų ministerijos generalinio direktoriaus

2012 m. spalio 9 d. įsakymo Nr. 1B-772 redakcija)

REIKALAVIMAI GRYNŲJŲ PINIGŲ DEKLARAVIMO FORMOS BLANKUI

1. Reikalavimai Grynųjų pinigų deklaravimo formos (toliau – deklaravimo forma) blankui nustato deklaravimo formos matmenis, egzempliorių skaičių ir kitus reikalavimus spausdinimui. Deklaravimo formos spausdinamos lietuvių, anglų ir rusų kalbomis.

2. Deklaravimo formos rinkinį sudaro 2 egzemplioriai, kurių 1-asis yra originalas (vienpusis), o 2-asis – pirmojo egzemplioriaus kopija (dvipusis):

2.1. deklaravimo formos lietuvių kalba rinkinys;

2.2. deklaravimo formos anglų kalba rinkinys;

2.3. deklaravimo formos rusų kalba rinkinys.

3. Deklaravimo forma turi būti išspausdinta ant savaiminio kopijavimo popieriaus, kurio 1 kvadratinis metras sveria ne mažiau kaip 40 gramų. Popierius turi būti pakankamai nepermatomas, kad informacija kitoje lapo pusėje nepersišviestų. Jo stiprumas turi būti toks, kad naudojant įprastiniu būdu lengvai neplyštų ir nesiglamžytų.

4. Subrošiūruoti deklaravimo formos egzemplioriai viršuje turi būti atskirti nuo dokumentui nepriklausančios brošiūravimo juostos perforuota linija (atplėšimui palengvinti).

5. Kiekvieno deklaravimo formos egzemplioriaus kairiajame viršutiniame kampe turi būti Lietuvos Respublikos valstybės ir Europos Sąjungos vėliavos, spausdinamos patvirtintuose etalonuose nurodytomis spalvomis.

6. Kiekvieno deklaravimo formos egzemplioriaus dešiniajame apatiniame kampe turi būti užrašas „Muitinės departamentas prie Lietuvos Respublikos finansų ministerijos“, o kairiajame apatiniame kampe – spaustuvės pavadinimas ir adresas arba ją identifikuojantis ženklas bei leidimo spausdinti deklaravimo formos blankus numeris.

7. Kiekvieno deklaravimo formos egzemplioriaus 6 dalies eilutėje „Transporto priemonės“ kairėje pusėje nuo langelių „Oro“, „Vandens“, „Kelių“ ir „Geležinkelių“ turi būti piktogramos, iliustruojančios nurodytas transporto rūšis.

8. Visi deklaravimo formos egzemplioriai turi būti spausdinami mėlyna spalva ant balto popieriaus. Linijų ir ženklų (išskyrus Lietuvos Respublikos valstybės ir Europos Sąjungos vėliavas) mėlynos spalvos intensyvumas – 100 proc.

9. Deklaravimo formos fonas turi būti baltas, išskyrus:

9.1. langelių „Nr.“, „Kompetentingos institucijos antspaudas ir pareigūno parašas“ ir „Tik tarnybiniam naudojimui“ fonas turi būti pilkas (spalvos intensyvumas – 15 proc., leistinas maksimalus nukrypimas – 5 proc. mažesnis arba didesnis už nustatytą intensyvumą);

9.2. eilučių, kuriose nurodyta, kokių duomenų reikalaujama iš deklaranto (eilučių pavadinimai), fonas turi būti mėlynas (spalvos intensyvumas – 15 proc., leistinas maksimalus nukrypimas – 5 proc. mažesnis arba didesnis už nustatytą intensyvumą);

9.3. deklaravimo formos 7 dalies fonas turi būti mėlynas (spalvos intensyvumas – 15 proc., leistinas maksimalus nukrypimas – 5 proc. mažesnis arba didesnis už nustatytą intensyvumą), išskyrus deklaranto parašui skirtą vietą (fonas turi būti baltas) ir langelius, kuriuose turi būti nurodyta deklaravimo formos pateikimo Lietuvos Respublikos muitinės įstaigai data (fonas turi būti baltas).

10. Deklaravimo formos 2 dalies langeliuose „Gimimo data“, „Išdavimo data“, 6 dalies langeliuose „Išvykimo data“, „Tranzito data“, „Atvykimo data“ ir 7 dalies langeliuose, kuriuose turi būti nurodyta deklaravimo formos pateikimo Lietuvos Respublikos muitinės įstaigai data, ženklai (raidės, nurodančios datos formą) turi būti spausdinami mėlyna spalva (spalvos intensyvumas – 15 proc., leistinas maksimalus nukrypimas – 5 proc. mažesnis arba didesnis už nustatytą intensyvumą):

10.1. deklaravimo formos lietuvių kalba rinkinyje – MMMM/MM/DD;

10.2. deklaravimo formos anglų kalba rinkinyje – DD/MM/YYYY;

10.3. deklaravimo formos rusų kalba rinkinyje – ДД/ММ/ГГГГ.

11. Kiekvienas deklaravimo formos rinkinys spaustuvėje pažymimas nesikartojančiu numeriu. Šis numeris spausdinamas kiekvieno deklaravimo formos egzemplioriaus dešiniajame viršutiniame kampe esančiame langelyje „Nr.“ Deklaravimo formos numerį sudaro:

11.1. dviejų raidžių serijos numeris, kuris spausdinamas mėlyna spalva ofsetiniu būdu ant kiekvieno egzemplioriaus;

11.2. šešių skaitmenų eilės numeris, kuris kiekvienoje serijoje kinta nuo „000001“ iki „999999“. Šis numeris spausdinamas numeratoriumi ant kiekvieno deklaravimo formos egzemplioriaus mėlynos spalvos dažais.

12. Deklaravimo formos lapų formatas – 210 x 297 mm. Leistinas maksimalus nukrypimas – 5 mm mažesnis už nustatytus matmenis ir 8 mm didesnis už nustatytus matmenis.

13. Deklaravimo formos eilučių horizontalūs matmenys turi be liekanos dalytis iš 0,25 cm, vertikalūs matmenys – iš 0,42 cm.

14. Deklaravimo formos rinkinio 2-ojo egzemplioriaus kitoje pusėje turi būti atspausdinta bendroji informacija apie prievolę deklaruoti gabenamus grynuosius pinigus ir paaiškinimai atitinkamai lietuvių, anglų ir rusų kalbomis.

_________________

PATVIRTINTA

Muitinės departamento prie

Lietuvos Respublikos

finansų ministerijos generalinio direktoriaus

2006 m. gruodžio 29 d. įsakymu Nr. 1B-891

(Muitinės departamento prie

Lietuvos Respublikos

finansų ministerijos generalinio direktoriaus

2012 m. spalio 9 d. įsakymo Nr. 1B-772 redakcija)

GRYNŲJŲ PINIGŲ DEKLARAVIMO FORMOS PILDYMO IR MUITINIO ĮFORMINIMO INSTRUKCIJA

I. BENDROSIOS NUOSTATOS

1. Grynųjų pinigų deklaravimo formos pildymo ir muitinio įforminimo instrukcija, parengta vadovaujantis 2005 m. spalio 26 d. Europos Parlamento ir Tarybos reglamento (EB) Nr. 1889/2005 dėl grynųjų pinigų, įvežamų į Bendriją ar išvežamų iš jos, kontrolės (OL 2005 L 309, p. 9; toliau – Reglamentas Nr. 1889/2005) 3 straipsniu ir Lietuvos Respublikos pinigų plovimo ir teroristų finansavimo prevencijos įstatymo (Žin., 1997, Nr. 64-1502; 2008, Nr. 10-335) 18 straipsniu, nustato Grynųjų pinigų deklaravimo formos pildymo ir muitinio įforminimo tvarką.

2. Grynųjų pinigų deklaravimo forma (toliau – deklaravimo forma) – tai Muitinės departamento prie Lietuvos Respublikos finansų ministerijos generalinio direktoriaus įsakymu nustatytos formos dokumentas, kuriame nurodomi duomenys apie:

2.1. fizinių asmenų (toliau – deklarantas), atvykstančių į Europos Sąjungą iš trečiųjų šalių ar išvykstančių iš jos į trečiąsias šalis, gabenamus grynuosius pinigus, apibrėžtus Reglamento Nr. 1889/2005 2 straipsnio 2 dalyje, kurių vertė ne mažesnė kaip 10 000 eurų;

2.2. deklarantų, atvykstančių į Lietuvos Respubliką iš kitų Europos Sąjungos valstybių narių ar išvykstančių iš jos į kitas Europos Sąjungos valstybes nares, gabenamus grynuosius pinigus, kurių vertė yra didesnė kaip 10 000 eurų.

3. Deklaravimo formą pildo grynuosius pinigus gabenantis deklarantas, nepaisant to, kam jie priklauso – juos gabenančiam deklarantui, kitam fiziniam ar juridiniam asmeniui.

4. Atvykstant į Europos Sąjungą iš trečiųjų šalių ar išvykstant iš jos į trečiąsias šalis ir gabenant šios instrukcijos 2.1 punkte nurodytą grynųjų pinigų sumą, ją gabenantis deklarantas užpildytą ir pasirašytą deklaravimo formą privalo pateikti Lietuvos Respublikos pasienio kontrolės punkte, per kurį jis atvyksta į Europos Sąjungą arba išvyksta iš jos, veikiančio muitinės posto pareigūnui. Atvykstant į Lietuvos Respubliką iš kitų Europos Sąjungos valstybių narių ar išvykstant iš jos į kitas Europos Sąjungos valstybes nares ir gabenant šios instrukcijos 2.2 punkte nurodytą grynųjų pinigų sumą, ją gabenantis deklarantas užpildytą ir pasirašytą deklaravimo formą privalo pateikti, jeigu to reikalauja tikrinimą atliekantis Lietuvos Respublikos muitinės pareigūnas.

5. Deklaravimo formos rinkinį sudaro 2 egzemplioriai, iš kurių 1-asis yra skirtas muitinės įstaigai, o 2-asis deklarantui. Jeigu duomenys apie deklaruojamus grynuosius pinigus, jų savininką (-us), kilmę, numatomą paskirtį ir numatomą gavėją (-us) netelpa vieno deklaravimo formos rinkinio eilutėse, jie nurodomi papildomo deklaravimo formos rinkinio (ar kelių rinkinių) atitinkamose eilutėse. Šiuo atveju visi deklaravimo formos rinkiniai laikomi viena deklaravimo forma.

6. Deklaravimo forma gali būti pildoma lietuvių, anglų arba rusų kalbomis naudojant ta pačia kalba išspausdintą deklaravimo formos blanką.

7. Deklaravimo forma gali būti pildoma didžiosiomis spausdintinėmis raidėmis tamsios spalvos rašikliu, rašomąja mašinėle arba kitu mechanografiniu ar į jį panašiu būdu. Deklaravimo forma turi būti užpildyta aiškiai ir tvarkingai.

8. Deklaranto muitiniam įforminimui pateikiamoje deklaravimo formoje negali būti išskutimų, sutepimų, uždažymų ar užklijavimų. Visus taisymus reikia atlikti tvarkingai išbraukiant klaidingus duomenis ir virš jų aiškiai užrašant teisingus. Kiekvienas pataisymas turi būti atliktas prieš pateikiant deklaravimo formą muitiniam įforminimui ir patvirtintas deklaranto parašu. Deklaravimo formos duomenis galima taisyti tik vieną kartą, abiejuose deklaravimo formos rinkinio lapuose vienodai. Taisant deklaravimo formos duomenis negalima uždengti kitų (netaisomų) duomenų.

II. GRYNŲJŲ PINIGŲ DEKLARAVIMO FORMOS PILDYMAS

9. Deklarantas deklaravimo formą pildo tokia tvarka:

9.1. Deklaravimo formos 1 dalies langelis „Atvykstate į ES / LR“ pažymimas varnele, jei deklarantas atvyksta į Lietuvos Respubliką iš trečiosios šalies arba kitos Europos Sąjungos valstybės narės. Langelis „Išvykstate iš ES / LR“ pažymimas varnele, jei deklarantas išvyksta iš Lietuvos Respublikos į trečiąją šalį arba kitą Europos Sąjungos valstybę narę.

9.2. Deklaravimo formos 2 dalies:

9.2.1. eilutėje „Jūsų asmens duomenys“ varnele pažymimas atitinkamas langelis, nurodantis deklaranto lytį (vyras arba moteris);

9.2.2. eilutėje „Pavardė (-ės)“ įrašoma deklaranto pavardė (-ės). Deklaravimo formą pildant rusų kalba deklaranto pavardė (-ės) pateikiama ne tik originalo (kirilicos), bet ir lotyniško pagrindo rašmenimis (pagal pateikto asmens tapatybės dokumento duomenis);

9.2.3. eilutėje „Vardas (-ai)“ įrašomas deklaranto vardas (-ai). Deklaravimo formą pildant rusų kalba deklaranto vardas (-ai) pateikiamas ne tik originalo (kirilicos), bet ir lotyniško pagrindo rašmenimis (pagal pateikto asmens tapatybės dokumento duomenis);

9.2.4. eilutėje „Pilietybė“ nurodoma deklaranto pilietybė arba šalies, kurios pilietybę turi deklarantas, pavadinimas ir (arba) kodas;

9.2.5. eilutėje „Gimimo data“ nurodoma deklaranto gimimo data (metai, mėnuo, diena);

9.2.6. eilutėje „Gimimo vieta“ įrašomas šalies, kurioje yra deklaranto gimimo vieta, pavadinimas ir (arba) kodas;

9.2.7. eilutėje „Asmens tapatybės dok.“ varnele pažymimas atitinkamas langelis, nurodantis deklaranto pateikto asmens tapatybės dokumento tipą (pasas, asmens tapatybės kortelė (deklaravimo formoje – ATK) ar kt.);

9.2.8. eilutėje „Paso / ATK numeris“ įrašomas deklaranto pateikto asmens tapatybės dokumento numeris;

9.2.9. eilutėje „Išdavimo vieta“ įrašomas šalies, kurioje išduotas deklaranto pateiktas asmens tapatybės dokumentas, pavadinimas ir (arba) kodas;

9.2.10. eilutėje „Išdavimo data“ nurodoma deklaranto pateikto asmens tapatybės dokumento išdavimo data (metai, mėnuo, diena);

9.2.11. eilutėje „Asmens kodas“:

9.2.11.1. jeigu deklaravimo formą pildo Lietuvos Respublikos pilietis, nurodomas deklaranto asmens kodas;

9.2.11.2. jeigu deklaravimo formą pildo užsienio šalies pilietis, nurodomas asmens kodas (jei tokį nurodytas asmuo turi), asmens mokesčių mokėtojo kodas, asmens socialinio draudimo numeris arba kitas unikalus asmens tapatybės kodas / numeris;

9.2.12. eilutėje „Adresas (Gatvė / Nr.)“ įrašomas gatvės pavadinimas ir namo numeris, kuriame yra pagrindinė deklaranto gyvenamoji vieta;

9.2.13. eilutėje „Miestas“ įrašomas miesto, kuriame yra pagrindinė deklaranto gyvenamoji vieta, pavadinimas;

9.2.14. eilutėje „Pašto kodas“ nurodomas pagrindinės deklaranto gyvenamosios vietos pašto kodas;

9.2.15. eilutėje „Šalis“ nurodomas šalies, kurioje yra pagrindinė deklaranto gyvenamoji vieta, pavadinimas ir (arba) kodas.

9.3. Deklaravimo formos 3 dalyje pateikiama informacija apie gabenamų grynųjų pinigų savininką. Jeigu yra ne vienas grynųjų pinigų savininkas, vadovaujantis šios instrukcijos 5 ir 10 punktų nuostatomis, šioje dalyje, naudojant papildomus deklaravimo formos rinkinius, pateikiami duomenys apie visus gabenamų grynųjų pinigų savininkus. Kai deklarantas yra grynųjų pinigų savininkas, ši dalis pildoma taip:

9.3.1. Eilutėje „Jūs esate savininkas“ varnele pažymimas langelis „Taip (pereiti prie 4 dalies)“.

9.3.2. Kitos deklaravimo formos 3 dalies eilutės turi būti įstrižai perbrauktos taip, kad vėliau deklaracijos formos nebūtų galima papildyti naujais įrašais.

9.4. Jeigu deklarantas nėra grynųjų pinigų savininkas, deklaravimo formos 3 dalis pildoma taip:

9.4.1. Eilutėje „Jūs esate savininkas“ varnele pažymimas atitinkamas langelis, nurodantis grynųjų pinigų savininko asmens tipą (juridinis ar fizinis asmuo).

9.4.2. Jeigu grynųjų pinigų savininkas yra juridinis asmuo, eilutėje „Juridinis asmuo“ įrašomas jo pavadinimas.

9.4.3. Jeigu gabenamų grynųjų pinigų savininkas yra fizinis asmuo, eilutėje „Pavardė (-ės)“ įrašoma grynųjų pinigų savininko pavardė (-ės), o eilutėje „Vardas (-ai)“ įrašomas grynųjų pinigų savininko vardas (-ai). Deklaravimo formą pildant rusų kalba grynųjų pinigų savininko pavardė (-ės) ir vardas (-ai) pateikiami ne tik originalo (kirilicos), bet ir lotyniško pagrindo rašmenimis.

9.4.4. Eilutėje „PVM mokėtojo kodas“ nurodomas PVM mokėtojo kodas, jeigu gabenamų grynųjų pinigų savininkas (fizinis ar juridinis asmuo) jį turi.

9.4.5. Eilutėje „Adresas (Gatvė / Nr.)“ įrašomas gatvės pavadinimas ir namo numeris, kuriame yra pagrindinė grynųjų pinigų savininko (fizinio arba juridinio asmens) gyvenamoji vieta arba buveinė.

9.4.6. Eilutėje „Miestas“ nurodomas miesto, kuriame yra pagrindinė grynųjų pinigų savininko gyvenamoji vieta, jeigu jis yra fizinis asmuo, arba buveinė, jeigu grynųjų pinigų savininkas yra juridinis asmuo, pavadinimas.

9.4.7. Eilutėje „Pašto kodas“ nurodomas pagrindinės grynųjų pinigų savininko (fizinio arba juridinio asmens) gyvenamosios vietos arba buveinės pašto kodas.

9.4.8. Eilutėje „Šalis“ nurodomas šalies, kurioje yra pagrindinė grynųjų pinigų savininko gyvenamoji vieta, jeigu jis yra fizinis asmuo, arba buveinė, jeigu grynųjų pinigų savininkas yra juridinis asmuo, pavadinimas ir (arba) kodas.

9.5. Deklaravimo formos 4 dalies:

9.5.1. eilutėse „Banknotai, monetos“ nurodomi duomenys apie deklaruojamus grynuosius pinigus, gabenamus banknotais ir monetomis, kurie yra apyvartoje kaip atsiskaitymo priemonės. Stulpelyje „Suma“ nurodomos grynųjų pinigų sumos kiekviena valiuta atskirai, o stulpelyje „Valiuta“ pateikiami deklaruojamų grynųjų pinigų valiutų pavadinimai;

9.5.2. eilutėje „Kita (nurodyti)“ nurodomi duomenys apie deklaruojamas turėtojo apyvarčiąsias priemones, įskaitant turėtojo pinigines priemones, pavyzdžiui, kelionės čekius, apyvarčiąsias priemones (įskaitant čekius, skolinius įsipareigojimus ir pinigines perlaidas), kurios arba yra jų turėtojui pritaikyto pavidalo, be apribojimų indosuojamos, skirtos fiktyviam apmokėjimo gavėjui, arba kitokio pavidalo, kuris sąlygoja teisės į jose nurodytą nuosavybę perėjimą tokias priemones įteikus, taip pat iki galo neužpildytas priemones (įskaitant čekius, skolinius įsipareigojimus ir pinigines perlaidas), kurios yra pasirašytos nenurodžius apmokėjimo gavėjo vardo ir pavardės. Stulpelyje „Suma“ įrašoma turėtojo apyvarčiųjų priemonių nominali vertė jose nurodyta valiuta. Stulpelyje „Valiuta“ pateikiamas nurodytos valiutos pavadinimas ir deklaruojamų turėtojo apyvarčiųjų priemonių rūšis (pvz., čekis, vekselis, paskolos raštelis ir pan.).

9.6. Deklaravimo formos 5 dalies eilutėje „Kilmė“ nurodomas deklaruojamų grynųjų pinigų gavimo šaltinis (pvz., palikimas, banko paskola, atlyginimas, santaupos ir kt.).

9.7. Deklaravimo formos 5 dalies eilutėje „Numatoma paskirtis“ paaiškinamas numatomas grynųjų pinigų panaudojimas (pvz., prekėms, turtui įsigyti, investicijoms ir kt.).

9.8. Deklaravimo formos 5 dalyje nuo eilutės „Jūs esate numatomas gavėjas“ pateikiama informacija apie numatomą gabenamų grynųjų pinigų gavėją. Jeigu yra ne vienas numatomas grynųjų pinigų gavėjas, vadovaujantis šios instrukcijos 5 ir 10 punktų nuostatomis, šioje dalyje, naudojant papildomus deklaravimo formos rinkinius, pateikiami duomenys apie visus numatomus grynųjų pinigų gavėjus. Kai deklarantas yra numatomas grynųjų pinigų gavėjas, ši dalis nuo eilutės „Jūs esate numatomas gavėjas“ pildoma taip:

9.8.1. Eilutėje „Jūs esate numatomas gavėjas“ varnele pažymimas langelis „Taip (pereiti prie 6 dalies)“.

9.8.2. Likusios deklaravimo formos 5 dalies eilutės turi būti įstrižai perbrauktos taip, kad vėliau deklaracijos formos nebūtų galima papildyti naujais įrašais.

9.9. Jeigu deklarantas nėra numatomas grynųjų pinigų gavėjas, deklaravimo formos 5 dalis nuo eilutės „Jūs esate numatomas gavėjas“ pildoma taip:

9.9.1. Eilutėje „Jūs esate numatomas gavėjas“ varnele pažymimas atitinkamas langelis, nurodantis numatomo grynųjų pinigų gavėjo asmens tipą (juridinis ar fizinis asmuo).

9.9.2. Jeigu numatomas grynųjų pinigų gavėjas yra juridinis asmuo, eilutėje „Juridinis asmuo“ įrašomas jo pavadinimas.

9.9.3. Jeigu numatomas gabenamų grynųjų pinigų gavėjas yra fizinis asmuo, eilutėje „Pavardė (-ės)“ įrašoma numatomo grynųjų pinigų gavėjo pavardė (-ės), o eilutėje „Vardas (-ai)“ įrašomas numatomo grynųjų pinigų gavėjo vardas (-ai). Deklaravimo formą pildant rusų kalba numatomo grynųjų pinigų gavėjo pavardė (-ės) ir vardas (-ai) pateikiami ne tik originalo (kirilicos), bet ir lotyniško pagrindo rašmenimis.

9.9.4. Eilutėje „PVM mokėtojo kodas“ nurodomas PVM mokėtojo kodas, jeigu numatomas gabenamų grynųjų pinigų gavėjas (fizinis ar juridinis asmuo) jį turi.

9.9.5. Eilutėje „Adresas (Gatvė / Nr.)“ įrašomas gatvės pavadinimas ir namo numeris, kuriame yra pagrindinė numatomo grynųjų pinigų gavėjo (fizinio arba juridinio asmens) gyvenamoji vieta arba buveinė.

9.9.6. Eilutėje „Miestas“ nurodomas miesto, kuriame yra pagrindinė numatomo grynųjų pinigų gavėjo gyvenamoji vieta, jeigu jis yra fizinis asmuo, arba buveinė, jeigu numatomas grynųjų pinigų gavėjas yra juridinis asmuo, pavadinimas.

9.9.7. Eilutėje „Pašto kodas“ nurodomas pagrindinės numatomo grynųjų pinigų gavėjo (fizinio arba juridinio asmens) gyvenamosios vietos arba buveinės pašto kodas.

9.9.8. Eilutėje „Šalis“ nurodomas šalies, kurioje yra pagrindinė numatomo grynųjų pinigų gavėjo gyvenamoji vieta, jeigu jis yra fizinis asmuo, arba buveinė, jeigu numatomas grynųjų pinigų gavėjas yra juridinis asmuo, pavadinimas ir (arba) kodas.

9.10. Deklaravimo formos 6 dalies:

9.10.1. eilutėje „Transporto priemonės“ varnele pažymimas atitinkamas langelis, nurodantis transporto, kuriuo deklarantas atvyksta į Lietuvos Respubliką iš trečiosios šalies arba kitos Europos Sąjungos valstybės narės (išvyksta iš Lietuvos Respublikos į trečiąją šalį arba kitą Europos Sąjungos valstybę narę) rūšis (oro, vandens, kelių, geležinkelių arba kita). Langelis „Kita“ žymimas, kai deklarantas atvyksta / išvyksta nesinaudodamas oro, vandens, kelių ar geležinkelių transporto priemonėmis (pvz., pėsčiomis, dviračiu ir kt.);

9.10.2. eilutėje „Transporto bendrovė“ įrašomas oro linijų bendrovės pavadinimas, jeigu deklarantas atvyksta / išvyksta lėktuvu, laivybos kompanijos pavadinimas, jeigu deklarantas atvyksta / išvyksta laivu, keleivinio transporto kompanijos pavadinimas, jeigu deklarantas atvyksta / išvyksta maršrutiniu autobusu ar mikroautobusu, geležinkelių kompanijų pavadinimas, jeigu deklarantas atvyksta / išvyksta traukiniu;

9.10.3. eilutėje „Transporto priemonės Nr.“ įrašomas skrydžio arba orlaivio registracijos numeris, jeigu deklarantas atvyksta / išvyksta lėktuvu, laivybos linijų duomenys, jeigu deklarantas atvyksta / išvyksta laivu, transporto priemonės registracijos numeris ir valstybės kodas, jeigu deklarantas atvyksta / išvyksta bet kokios rūšies motorizuota kelių transporto priemone (pvz., automobiliu, autobusu, sunkvežimiu, motociklu ir kt.), traukinio rūšis ir numeris, jeigu deklarantas atvyksta / išvyksta traukiniu;

9.10.4. eilutėje „Išvykimo šalis“ įrašomas šalies, iš kurios deklarantas išvyksta, pavadinimas ir (arba) kodas;

9.10.5. eilutėje „Tranzito šalis“ įrašomi šalių, per kurias buvo (bus) vykstama, pavadinimai. Vykstant oro transportu šioje eilutėje nurodomi tik šalių, kurių oro uostuose persėdama iš vieno orlaivio į kitą, pavadinimai, o vykstant vandens transportu – šalių, kurių jūrų uostuose persėdama iš vieno laivo į kitą, pavadinimai ir (arba) kodai;

9.10.6. eilutėje „Atvykimo šalis“ įrašomas deklaranto kelionės paskirties šalies pavadinimas ir (arba) kodas;

9.10.7. eilutėje „Išvykimo data“ nurodoma deklaranto išvykimo iš išvykimo valstybės data (metai, mėnuo, diena);

9.10.8. eilutėje „Tranzito data“ nurodoma tranzito data (metai, mėnuo, diena), jeigu Lietuvos Respublika deklaranto kelionės metu jam yra tik šalis, per kurią vykstama (ne išvykimo ar atvykimo valstybė);

9.10.9. eilutėje „Atvykimo data“ nurodoma deklaranto atvykimo (numatomo atvykimo) į atvykimo valstybę data (metai, mėnuo, diena).

9.11. Deklarantas prieš pateikdamas užpildytą deklaravimo formą muitiniam įforminimui pasirašo deklaravimo formos 7 dalyje ir nurodo deklaravimo formos pateikimo Lietuvos Respublikos muitinės įstaigai datą (metai, mėnuo, diena).

10. Jeigu vadovaujantis šios instrukcijos 5 punkto nuostatomis būtina panaudoti papildomą deklaravimo formos rinkinį (ar kelis rinkinius), tokio deklaravimo formos rinkinio (-ių) viršuje nurodoma, kad tai duomenų, pateiktų kitame deklaravimo formos rinkinyje, tęsinys (pvz., „Grynųjų pinigų deklaravimo formos Nr. XX 000000 tęsinys, 2 lapas“, „Grynųjų pinigų deklaravimo formos Nr. XX 000000 tęsinys, 3 lapas“ ir t. t.). Tokiu atveju vadovaujantis šios instrukcijos 7.2.2 ir 7.2.3 punktais taip pat būtina užpildyti papildomo deklaravimo formos rinkinio (-ių) 2 dalies eilutes „Pavardė (-ės)“ ir „Vardas (-ai)“. Kiekvienas papildomas deklaravimo formos rinkinys turi būti pasirašytas ir nurodyta deklaravimo formos pateikimo Lietuvos Respublikos muitinės įstaigai data (metai, mėnuo, diena) (užpildyta deklaravimo formos 7 dalis).

III. GRYNŲJŲ PINIGŲ DEKLARAVIMO FORMOS MUITINIS ĮFORMINIMAS

11. Muitinės pareigūnas, priėmęs deklaranto užpildytą ir pasirašytą deklaravimo formą ir ją patikrinęs bei sulyginęs deklaravimo formoje pateiktus asmens duomenis su pateikto deklaranto asmens tapatybės dokumento duomenimis, muitiniam įforminimui skirtoje dalyje „Kompetentingos institucijos antspaudas ir pareigūno parašas“ nurodo deklaravimo formos priėmimo datą (metai, mėnuo, diena) ir pasirašo. Jei patikrinus deklaravimo formą kyla įtarimų, kad esama neteisėtos veiklos, susijusios su grynųjų pinigų gabenimu, požymių, muitinės pareigūnas šiuos požymius įrašo minėtame langelyje. Įrašius tai, kas nurodyta, šiame langelyje dedamas numeruotas muitinės įstaigos antspaudas bei priėmusio deklaravimo formą muitinės pareigūno C grupės asmeninio naudojimo spaudas, skirtas muitinės dokumentų, kitų teisės aktų nustatyta tvarka pateiktų įforminti dokumentų muitiniam įforminimui. Jeigu deklaravimo formą priima teritorinės muitinės Mobiliųjų grupių skyriaus pareigūnas, minėtame langelyje dedamas tik šio muitinės pareigūno C grupės asmeninio naudojimo spaudas.

12. Nustatęs, kad deklaranto užpildytoje ir pasirašytoje deklaravimo formoje pateikta informacija yra teisinga, tiksli ir išsami bei atlikęs šios instrukcijos 11 punkte nurodytus deklaravimo formos muitinio įforminimo veiksmus, muitinės pareigūnas dalyje „Tik tarnybiniam naudojimui“ eilutėse „Pažeidimas“ ir „Sankcija“ varnelėmis pažymi langelius „ne.“

13. Įformintos deklaravimo formos 1-asis lapas kartu su prie jos pridėtų dokumentų (pvz., grynųjų pinigų perdavimo sutarties, įgaliojimo, kelionės bilietų ar kitų muitiniam įforminimui pateiktų dokumentų) muitinės pareigūno patvirtintomis kopijomis paliekamas deklaravimo formą įforminusioje muitinės įstaigoje ir tvarkomas teritorinės muitinės viršininko nustatyta tvarka, suderinta su Muitinės departamento prie Lietuvos Respublikos finansų ministerijos Dokumentų valdymo skyriumi, o 2-asis lapas grąžinamas deklarantui.

14. Muitinį įforminimą atlikęs muitinės pareigūnas įformintos deklaravimo formos duomenis nedelsdamas, bet ne vėliau kaip kitą darbo dieną, įveda į Grynųjų pinigų deklaracijų duomenų kaupimo ir apdorojimo informacinę sistemą.

_________________